CELEX: 31998D0601
Language: ro
Date: 1998-10-13 00:00:00
Title: Decizia Comisiei din 13 octombrie 1998 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului, în ceea ce privește produsele pentru construcția drumurilor [notificată cu numărul C(1998) 2925]Text cu relevanță pentru SEE.

13/Volumul 24
            
            
               RO
            
            
               Jurnalul Ofícial al Uniunii Europene
            
            
               101
            
         31998D0601
   
               L 287/41
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 13 octombrie 1998
   privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului, în ceea ce privește
   produsele pentru construcția drumurilor
   
      [notificată cu numărul C(1998) 2925]
   
   (Text cu relevanță pentru SEE)
   (98/601/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la produse pentru construcții (1), astfel cum a fost modificată prin Directiva 93/68/CEE (2), în special articolul 13 alineatul (4),
   întrucât Comisia trebuie să aleagă între două proceduri, conform articolului 13 alineatul (3) din Directiva 89/106/CEE pentru atestarea conformității unui produs, „procedura cea mai puțin oneroasă care să fie compatibilă cu siguranța”; întrucât aceasta înseamnă că este necesar să se decidă dacă, pentru un anumit produs sau o familie de produse, existența unui sistem de control al producției în fabrică sub răspunderea fabricantului este o condiție necesară și suficientă pentru atestarea conformității sau dacă, din motivele legate de îndeplinirea criteriilor enunțate la articolul 13 alineatul (4), este necesară intervenția unui organism de certificare autorizat;
   întrucât articolul 13 alineatul (4) prevede ca procedura astfel determinată să fie indicată în mandate și în specificațiile tehnice; întrucât, de aceea, este de dorit să se definească conceptul de produse sau familie de produse așa cum este folosit în mandate și în specificațiile tehnice;
   întrucât cele două proceduri prevăzute la articolul 13 alineatul (3) sunt descrise în detaliu în anexa III la Directiva 89/106/CEE; întrucât este necesar să se specifice clar metoda prin care cele două proceduri trebuie aplicate, cu trimitere la anexa III, pentru fiecare produs sau familie de produse, deoarece anexa III acordă preferință anumitor sisteme;
   întrucât procedura prevăzută la articolul 13 alineatul (3) litera (a) corespunde sistemelor stabilite în prima posibilitate, fără supraveghere continuă, precum și în a doua și a treia posibilitate, definite în anexa III secțiunea 2 punctul (ii), iar procedura menționată la articolul 13 alineatul (3) litera (b) corespunde sistemelor stabilite în anexa III secțiunea 2 punctul (i) și în prima posibilitate, cu supraveghere continuă, definită în anexa III secțiunea 2 punctul (ii);
   întrucât măsurile prevăzute în prezenta decizie sunt conforme cu avizul Comitetului permanent pentru construcții,
   ADOPTĂ PREZENTA DECIZIE:
   Articolul 1
   Produsele și familiile de produse menționate în anexa I trebuie sa aibă conformitatea atestată printr-o procedură prin care fabricantul este unicul răspunzător de sistemul de control al producției în fabrică, asigurând conformitatea produselor cu specificațiile tehnice relevante.
   Articolul 2
   Produsele menționate în anexa II trebuie să aibă conformitatea atestată printr-o procedură prin care, pe lângă un sistem de control al producției fabricii realizat de către fabricant, este implicat și un organism de certificare autorizat pentru evaluarea și supravegherea controlului producției sau al produsului însuși.
   Articolul 3
   Procedura de atestare a conformității definită în anexa III este precizată în mandatele pentru standarde armonizate.
   Articolul 4
   Prezenta decizie se adresează statelor membre.
   
      Adoptată la Bruxelles, 13 octombrie 1998.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   Produse auxiliare (de exemplu dibluri, filere de rosturi, impermeabilizări de rosturi)
   Pentru utilizare la șosele din beton.
   ANEXA II
   Bitum (de exemplu bitum pur, bitum modificat cu polimeri, bitum topit, bitum topit modificat cu polimeri, bitum fluidificat, emulsie de bitum, emulsie de bitum modificat, emulsie de bitum modificat cu polimeri, emulsie topită de bitum modificat cu polimeri, asfalt/bitum natural)
   Pentru utilizare la construcția de drumuri și tratarea la suprafață a drumurilor
   Amestecuri bituminoase (de exemplu beton asfaltic incluzând asfalt foarte moale și cele pentru straturi foarte subțiri, asfalt poros, mastic de asfalt (Gussasphalt), asfalt laminat la cald)
   Pentru utilizare la construcția de drumuri și tratarea la suprafață a drumurilor
   Tratamente de suprafață (de exemplu lapte de ciment pentru tratarea unei suprafețe, micro-tratarea suprafețelor, îmbrăcăminte de uzură la drum)
   Pentru utilizare la tratamentul de suprafață al drumurilor
   Produse și ansambluri pentru etanșarea tablierelor de poduri (de exemplu mastic de asfalt, membrane prefabricate, foi bituminoase preformate, rășini/poliuretan)
   Pentru utilizare la tabliere de poduri
   ANEXA III
   
      Observație: Pentru produsele care au mai mult decât una dintre utilizările preconizate prevăzute în familiile de produse care urmează, sarcinile organismului autorizat, care rezultă din sistemele corespunzătoare de atestare a conformității, sunt cumulative.
   
   FAMILIA DE PRODUSE
   PRODUSE PENTRU CONSTRUCȚIA DRUMURILOR (1/2)
   1.   Sisteme de atestare a conformității
   Pentru produsul (produsele) și utilizarea (utilizările) enumerate mai jos, CEN/Cenelec este solicitat să specifice următorul (următoarele) sistem(e) de atestare a conformității în standardul (standardele) armonizat(e) relevant(e):
   
               Produs(e)
            
            
               Utilizarea (utilizările) preconizată (preconizate)
            
            
               Nivel(uri) sau clasă (clase)
            
            
               Sistem(e) de atestare a conformității
            
         
               
                  Bitumuri
               
            
            
               Utilizate la construcția și tratarea la suprafață a drumurilor
            
            
               -
            
            
               2 +
            
         
               
                  Amestecuri bituminoase
               
            
            
               Utilizate la construcția și tratarea la suprafață a drumurilor
            
            
               -
            
            
               2 +
            
         
               
                  Tratamente de suprafață
               
            
            
               Utilizate la tratamentul de suprafață al drumurilor
            
            
               -
            
            
               2+
            
         
               
                  Produse și ansambluri pentru sapele de etanșare ale tablierelor de poduri
               
            
            
               Utilizate pentru tabliere de poduri
            
            
               -
            
            
               2+
            
         
               
                  Produse conexe
               
            
            
               Utilizate pentru drumuri din beton
            
            
               -
            
            
               4
            
         
               Sistem 2+: A se vedea anexa III secțiunea 2 litera (ii) din DPC, prima posibilitate, inclusiv certificarea controlului producției din fabrică de către un organism autorizat, pe baza unei inspecții inițiale a fabricii și a controlului intern al producției, precum și a unui sistem permanent de evaluare, supraveghere și aprobare a controlului producției fabricii.
               Sistem 4: A se vedea anexa III secțiunea 2 litera (ii) din DPC, a treia posibilitate.
            
         Specificația pentru sistem trebuie să facă posibilă implementarea acestuia, chiar și atunci când nu este necesară determinarea performanței pentru o anumită caracteristică, datorită absenței cerinței legale în acest domeniu, în cel puțin un stat membru [a se vedea articolul 2 alineatul (1) din Directiva 89/106/CEE și, după caz, punctul 1.2.3 din documentele interpretative]. În aceste cazuri, verificarea unei asemenea caracteristici nu trebuie să fie impusă fabricantului, dacă acesta nu dorește să declare performanțele produsului în acest domeniu.
   FAMILIA DE PRODUSE
   PRODUSE PENTRU CONSTRUCȚIA DRUMURILOR (2/2)
   1.   Sisteme de atestare a conformității
   Pentru produsul (produsele) și utilizarea (utilizările) enumerate mai jos, CEN/Cenelec este solicitat să specifice următorul (următoarele) sistem(e) de atestare a conformității în standardul (standardele) armonizat(e) relevant(e):
   
               Produs(e)
            
            
               Utilizarea (utilizările) preconizată (preconizate)
            
            
               Nivel(uri) sau clasă (clase)
            
            
               Sistem(e) de atestare a conformității
            
         
               
                  Amestecuri bituminoase
               
               
                  Tratamente de suprafață
               
            
            
               Utilizări supuse reglementărilor privind reacția la foc
            
            
               Afl
                   (1), Bfl
                   (1), Cfl
                   (1)
               
               Afl
                   (2), Bfl
                   (2), Cfl
                   (2)
               
               Afl
                   (3), Bfl, Cfl
               
            
            
               1
               3
               4
            
         
               Sistem 1: A se vedea anexa III secțiunea 2 litera (i) din DPC, fără încercare prin sondaj a probelor.
               Sistem 3: A se vedea anexa III secțiunea 2 litera (ii) din DPC, a doua posibilitate.
               Sistem4: A se vedea anexa III secțiunea 2 litera (ii) din DPC, a treia posibilitate.
            
         Specificația pentru sistem trebuie să facă posibilă implementarea acestuia, chiar și atunci când nu este necesară determinarea performanței pentru o anumită caracteristică, datorită absenței cerinței legale în acest domeniu, în cel puțin un stat membru [a se vedea articolul 2 alineatul (1) din Directiva 89/106/CEE și, după caz, punctul 1.2.3 din documentele interpretative]. În aceste cazuri, verificarea unei asemenea caracteristici nu trebuie să fie impusă fabricantului, dacă acesta nu dorește să declare performanțele produsului în acest domeniu.
   
      (1)  Materiale a căror reacție la foc se poate schimba în procesul de producție (în general, elemente supuse unor modificări chimice, de exemplu produse de ignifugare, sau produse pentru care o schimbare a compoziției poate duce la o schimbare a reacției la foc).
   
      (2)  Materiale a căror reacție la foc nu se poate schimba în procesul de producție.
   
      (3)  Materiale aparținând clasei A, a căror reacție la foc nu trebuie să fie verificată, conform Deciziei 96/603/CE.